《以采菊东篱下悠然见南山为韵赋十首》
元代·方回

生者不聊生，死者已鬼录。
死视生或优，冥默谢耻辱。
侧闻田野间，十人九饥腹。
奈何值狼贪，尚欲肆荼毒。
客去醉眼冷，独坐数残菊。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。